Baška (Chorvátsko)

Baška je obec a prístav, ktorý sa nachádza na juhovýchodnom pobreží chorvátskeho ostrova Krk.

 Poloha 
Nachádza sa na juhovýchodnom okraji ostrova Krk, patriaceho do Prímorsko-gorskokotarskej župy. Obec leží asi  juhovýchodne od Rijeky, na pobreží Kvarnerského zálivu, na mieste osídlenom už Ilýrmi a Rimanmi. Osady obce ležia v údolí Baška Draga, ktoré sa obkolesené dvojicou cca  vysokých hrebeňov tiahne v dĺžke asi  severozápadným smerom. Údolie je známe pestovaním viniča a pšenice, v malom rozsahu sa zachovalo tradičné rybárstvo. 

 Obyvateľstvo 
Obec (opčinu) Baška tvoria 4 osady, ktoré mali pri sčítaní v roku 2012 spolu 1674 obyvateľov. 

 Baška
 Batomalj
 Draga Bašćanska
 Jurandvor

 Turizmus 
Baška patrí medzi najznámejšie turistické destinácie v severnej časti Jadranu. Stredisko je obľúbeným cieľom turistov zo strednej Európy, vrátane Slovákov, ktorí majú možnosť využiť hotely Zvonimír, Sunny Beach Hotel (bývalá Corinthia) a Tamaris, trojicu kempov a množstvo privátov. Pobrežie je lemované promenádou s množstvom typických obchodíkov a reštaurácii, pekární, zmrzlinární k dispozícii sú požičovne člnov, skútrov, surfov a potápačských potrieb, ako aj tobogány (v časti kempu) a nafukovacie atrakcie na vode. Pláž, ktorá sa ťahá pozdĺž celej promenády je okruhliaková, v niektorých častiach je štrkovo- pieskovo-kamienková.  

Pre turistov sú priamo z promenády značené turistické chodníky, vedúce na okolité vrchy. Zaujímavosťou je aj Baščanska staza glagoljice – súbor 24 do kameňa vytesaných písmen hlaholiky, ktoré sú umiestnené po celej Baške.

 Iné projekty 

 Externé odkazy 
 Oficiálne stránky obce

Kategória:Mestá v Chorvátsku
Kategória:Prímorské letoviská v Chorvátsku
Kategória:Sídla v Prímorsko-gorskokotarskej župe